**ΣΥΝΤΟΜΟ ΒΙΟΓΡΑΦΙΚΟ ΜΙΧΑΗΛ ΧΑΝΙΑ**

Ο Αναπληρωτής Καθηγητής Μιχάλης Χανιάς γεννήθηκε στην Αθήνα . Είναι κάτοχος πτυχίου Φυσικής από το Αριστοτέλειο Πανεπιστήμιο Θεσσαλονίκης (1984) και Διδακτορικού Διπλώματος από το τμήμα Φυσικής του Αριστοτελείου Πανεπιστημίου Θεσσαλονίκης (1993). Σήμερα εργάζεται ως Αναπληρωτής Καθηγητής στο Τμήμα Φυσικής του Διεθνούς Πανεπιστημίου της Ελλάδας. Τα ερευνητικά του ενδιαφέροντα περιλαμβάνουν: Ηλεκτρικές και Οπτικές Ιδιότητες Ημιαγωγών, Θεωρία του Χάους, Μη γραμμικά Κυκλώματα και Συστήματα, Πρόβλεψη χρονοσειρών, Νευρωνικά Δίκτυα. Το δημοσιευμένο έργο του αποτελείται από 1 βιβλίο, 5 κεφάλαια βιβλίων, πάνω από 100 εργασίες σε διεθνή περιοδικά και συνέδρια με κριτές. Το ερευνητικό του έργο περιλαμβάνει 1050 αναφορές με h=16. Έχει διατελέσει μέλος σε επιστημονικές και οργανωτικές επιτροπές διεθνών συνεδρίων. Ανήκει στο Editorial Board 7 διεθνών περιοδικών ενώ είναι κριτής σε 22 επιστημονικά περιοδικά.